2023-2024-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

10 класс

Ыйтусем

Олимпиада ирттермелли вăхăт – 150 минут

Кашни ыйтăва тĕрĕс хуравласан чи нумаййи 58 балл пухма пулать

1. Вырăс чĕлхинчен йышăнакан сăмахсенчи хăш сас паллисем чăваш сăмахĕсенче тĕл пулмаççĕ? Тĕрĕс хуравшăн – 4 балл.

2. Йăнăш тупăр та тÿрлетĕр: *Ак, ăçта, мĕнле майпа тĕл пулма тиврĕ пире, Тамара!* Тĕрĕс хуравшăн – 5 балл.

3. Предложенире йăнăш тупăр та тÿрлетĕр, сăлтавне ăнлантарса парăр: *Вăл ĕнтĕ çирĕм çул ытла совхозпа ертсе пырать.* Тĕрĕс хуравшăн – 6 балл.

4. *Шурă хурăнсем, яштак хырсем, лаштра юмансем, лапсăркка çăкасем, лутра шĕшкĕлĕх.* Панă сăмах майлашăвĕсене вырăсла куçарăр. Тĕрĕс хуравшăн – 5 балл.

5. Фразеологизмсен пĕлтерĕшне ăнлантарăр: *Куç тулли, куç уçăлать,куçа хупса иличчен, куç хÿрипе пăх, куç шурри кăтарт.* Пĕтĕмпе 10 балл илсе пулать.

6. «Силпи – Пăлхар пики» сăвăлла трагедири авалхи чăваш ячĕсене çырса парăр. Хайлава кам çырнă?Ятсене çырнăшăн – 3 балл. Авторне палăртнăшăн – 2 балл. Пурĕ – 5 балл.

7.«Сывă пулар, тăванăм, туслă пулар, халăх ирĕкĕнчен ан тухар». Çак йĕркесене хăш сăвăран илнĕ? Авторĕ кам? Тĕрĕс хуравшăн– 4 балл.

8. «Алран кайми аки-сухи» юрă – наци гимнĕ. *Гимн* сăмах чăвашла мĕнле куçарăнать? Тĕрĕс хуравшăн– 4 балл.

9. Пÿрне ячĕсене çырса парăр. Йĕркине пăхăнса çырнăшăн – 5 балл.

10. «Сывă пулар, тăванăм, туслă пулар, халăх ирĕкĕнчен ан тухар». Çак сăмахсемпе автор мĕн каласшăн пулнă? Хăвăр шухăшăра ĕнентерсе ăслав çырăр. Кÿртĕм сăмахсемпе усă курăр. Тулли хуравшăн – 10 балл.